जापानी संवाद नीले रंग में कोरियाई संवाद पीले रंग में
नोआ!
सुन्जा, हम यहाँ हैं।
वह रहा!
मुझे वह दिख रहा है!
तुम कहाँ थी?
हमें तुरंत निकलना होगा।
मेरे पति मर चुके हैं।
सुन्जा, ये लोग कौन हैं?
यह कोह हंसू हैं, मेरे परिवार के एक दोस्त।
उन्होंने गाँव में हमारे लिए एक जगह ढूँढी है।
हमें शेल्टर में जाने के निर्देश दिए गए हैं।
वे शेल्टर तुम्हारी रक्षा नहीं कर पाएँगे।
पर मेरे पति यहाँ नहीं हैं।
हम उनकी अनुमति के बिना यूँ ही यहाँ से नहीं जा सकते।
अनुमति मिलने तक, तुम सभी मारे जाओगे।
एक बार बमबारी शुरू हो गई, तो अमरीकी निरंतर हमला करते रहेंगे।
तुम्हें जाना ही होगा।
मुझे पता है कि यह बेहद अचानक हो रहा है, पर हम इन पर भरोसा कर सकते हैं।
श्री कोह हमें सुरक्षित रखेंगे।
अंदर जाओ। वही पैक करो जो तुम्हें चाहिए।
- जल्दी करो। - चलो।
नोआ, एक और कंबल पैक करना!
तुम क्या कर रहे हो? समय नहीं है।
मैं इन्हें यूँ ही छोड़कर नहीं जा सकती।
ये हमारी पारिवारिक विरासत हैं। मेरे पति और मैं...
तुम्हें समझ नहीं आ रहा क्या हो रहा है?
मैं उतनी बेवकूफ़ नहीं हूँ!
पर ये पीढ़ियों से हमारे पास हैं।
मैं इन्हें नहीं खोऊँगी।
परे हटो।
जाओ पैकिंग पूरी करो। यह मैं कर लूँगा।
जल्दी करो।
मोजासु, तुम्हारा हैट कहाँ है?
मैं पहले ही पैक कर चुका हूँ!
जल्दी करो, अंदर बैठो।
जल्दी।
जियुन...
उसका कोई नहीं है।
यह संभव नहीं है। हम अब कार नहीं रोक सकते।
वरना, हम यहाँ से कभी निकल नहीं सकेंगे।
पक्का वह और उसके बच्चे शेल्टर में पहले से ही सुरक्षित होंगे।
हम उससे फिर से मिलेंगे।
बाल्टियाँ भरो!
अंदर जाओ! अंदर जाओ! जल्दी! ऊपर का हिस्सा ढक दो!
हमें अंदर आने दो!
हम पर दया करो!
मेरी बेटी! वह बीमार है!
हमें अंदर आने दो!
तुम जाग गई।
आख़िरकार हम पहुँच गए।
मोजासु, सावधान रहना।
सुन्जा, क्या हमें यहाँ रहना होगा?
क्या यही हो रहा है?
मैंने इस जगह की मरम्मत करने के लिए कुछ लोगों को बुलाया है।
वे ज़रूरी आपूर्तियाँ ले आएँगे।
कंबल वगैरह।
पर यह मिट्टी का फ़र्श है।
और रसोई घर नहीं है।
हम कब घर वापस लौट सकेंगे?
पहले युद्ध ख़त्म होना होगा।
शायद तुम्हारा घर अब तक बचा भी नहीं होगा।
मैंने किम चांघो को भी तुम्हारे साथ रहने को कहा है।
यह असंभव है।
वह आदमी हमारे लिए अजनबी है।
सुन्जा, तुम्हें पता है कि योसेब कभी इसकी अनुमति नहीं देगा। कभी नहीं।
वह सही कह रही है।
हम ऐसे आदमी के साथ कैसे रह सकते हैं जिसे हम जानते भी नहीं हैं?
बचकानी बातें मत कहो।
तुम्हें लगता है कि यह शहर है?
तुम्हें अपने बच्चों के बारे में सोचना होगा।
आप भूल रहे हैं कि मैं गाँव में पली-बढ़ी थी।
- और मैं भी। - सम्मान सहित,
तुम्हारे पास अपनी ज़रूरतें पूरी करने के लिए नौकर थे।
और तुम...
तुम लगभग 14 सालों से गाँव में नहीं रही हो।
ऐसे समय में, लोग बदल जाते हैं।
तुम्हें नहीं पता कि हताश लोग क्या कर सकते हैं।
मेरी बात सुनो।
वह यहीं रुकेगा। मुझे उस पर भरोसा है।
अभी काफ़ी काम है।
नोआ, कार से सामान उतारने में मेरी मदद करो।
क्युंगही, मुझे पता है कि हमें इसकी उम्मीद नहीं थी...
मेरी बात सुनो।
मुझे इस गंदगी का डर नहीं है। मुझे वह मंज़ूर है।
न ही मैं कड़ी मेहनत करने से डरती हूँ।
मैं तुमसे वादा करती हूँ।
पर यह सब देखकर...
यह जानकर कि मैं किसी जानवर से बेहतर नहीं हूँ...
और चूँकि योसेब इतना दूर है...
क्या सच में कोई दूसरी जगह नहीं है जहाँ हम जा सकते हों?
नहीं।
हम जैसों के लिए नहीं है।
मैं इसे तुम्हारे लिए और ज़्यादा आरामदायक बनाने की पूरी कोशिश करूँगा।
मैं यह नहीं चाहती।
न ही मैं यह चाहती हूँ कि तुम मुझे ग़लत समझो।
हालाँकि तुमने जो किया, मैं उसके लिए आभारी हूँ,
मुझे तुमसे और कुछ नहीं चाहिए।
मेरी मदद स्वीकार करना, क्या यह तुम्हारे लिए इतना असहनीय है?
- तुम दोनों की मदद करना... - मुझे इससे डर लगता है।
चिंता मत करो। उसे कभी पता नहीं चलेगा।
वह समझदार लड़का है।
- उसे शक़ हो जाएगा... - उसे कभी शक़ नहीं होगा।
वह इसकी कल्पना भी नहीं कर सकता है।
यह ख़तरनाक है।
तुम्हें लगता है कि मैं कभी अपने बेटे को ख़तरे में डालूँगा?
मुझे कैसे पता होगा?
तुम ऐसे बोलते हो जैसे हम एक-दूसरे को जानते हैं।
हम नहीं जानते।
यह सच नहीं है।
चौदह साल।
अब मैं खाड़ी में रहने वाली वह लड़की नहीं हूँ।
अब मैं...
अब मैं एक विधवा हूँ।
मेरी माँ की तरह।
सुन्जा।
मिन जिन ली की किताब पर आधारित
पचिंको
जून 1945
मन कर रहा है फ़ोरमैन से पूछूँ क्या यह सच है।
यह तक़लीफ़ मत करो।
बस उन्हें देखो! देखो वे कितनी मोटी हो गई हैं।
यह ज़ाहिर है कि उन्हें हमसे ज़्यादा मिल रहा है।
उन्हें नज़रअंदाज़ करो।
कैसे नज़रअंदाज़ करूँ? वे कभी बातें सुनाना बंद ही नहीं करती हैं।
काश तुम मुझे बताती कि वे सच में क्या कह रही हैं।
इससे तुम्हें क्या फ़ायदा होगा?
उन्होंने कहा कि मैं मोटी हूँ, है न?
मैं कम से कम यह शब्द तो समझ गई।
हम समान काम करते हैं,
पर वे ऐसा प्रतीत करवाती हैं मानो हम सुस्त हों।
यह पहली बार नहीं है कि तुम यह बातें सुन रही हो।
तुम इतनी परवाह क्यों कर रही हो?
यह वह सुंदर वाली है जो मुझे परेशान करती है।
देखो उसे!
उसे लगता है कि वह हमसे बेहतर है।
सच में, वह ख़ुद को हमसे बेहतर समझने वाली होती कौन है?
हाथ भी उतना चलाओ जितना मुँह चलाती हो,
तब शायद तुम काम पूरा कर सकोगी।
देखो! बाकी सभी काम की भरपाई करते हैं।
हमें यह बताने वाले तुम होते कौन हो कि क्या करना है?
हम तुम जैसों के लिए काम नहीं करते हैं!
तुम्हें इस बारे में पक्का यक़ीन है?
क्या बहस हो रही है?
वापस काम पर लगो।
तुम्हें कोई समस्या है?
जाओ! यहाँ से निकलो!
वह भाग रही है!
मेरी मदद करो!
वह आज़ाद होना चाहती है!
भागती रहो! उसके हाथ मत आना!
जल्दी, भागो!
- मोजासु, वह भाग रही है! - भागती रहो! भागो!
मदद करो!
- हमारी मदद कीजिए। - भागो!
श्री किम, पकड़िए, पकड़िए!
पकड़ लिया।
यह उचित नहीं है। आप दो थे और वह अकेली थी।
तुमने तो कोई मदद नहीं की।
इसे वापस ले जा सकोगे?
यह स्कूल से कहीं ज़्यादा मज़ेदार है।
है न?
उम्मीद है कि हम कभी वापस न जाएँ।
युद्ध हमेशा के लिए नहीं चलने वाला है।
वैसे भी, क्या तुम सच में ज़िंदगी में यही करना चाहते हो?
मुर्गियों के पीछे भागना और उनकी बीठें साफ़ करना?
मुझे तो यह ठीक लगता है।
अगर कोह हंसू हमें यहाँ न लाते तो?
हम बेहद क़िस्मतवाले हैं, है न?
पर माँ ने यह ठीक नहीं किया।
उन्होंने श्री कोह से हमारा परिचय कराने में इतना समय क्यों लगाया?
सोचो हम कितनी सारी कैंडी खा पाते।
कितना समय गँवा दिया!
माफ़ करना।
शायद मैं तुम्हें याद नहीं हूँ।
मैं कल रात को यहीं था।
मुझे याद है।
मुझे चिंता हो रही थी।
तुम्हारा पोता,
वह कैसा है?
उसे कल रात को वह चीज़ें नहीं कहनी चाहिए थीं जो उसने कहीं।
आमतौर पर वह ऐसा बर्ताव नहीं करता है।
नहीं, मैं सहमत नहीं हूँ।
काउंटर पर मौजूद उस आदमी ने अपनी हद पार की थी।
तुम्हारे पोते को आवाज़ उठाने के लिए काफ़ी साहस की ज़रूरत पड़ी होगी।
शायद मैं तुम्हें असहज महसूस करवा रहा हूँ।
मेरा यह इरादा नहीं था।
मैं माफ़ी चाहूँगा।
तुम्हें, क्या चाहिए, सॉलोमन?
ज़मीन की मालकिन, वह बेचना चाहती है।
और इस बार सच में बेचना चाहती है।
अरे, तुम सच में काफ़ी हताश होगे।
बेशक हो।
मैंने उस निवेश के बारे में सुना जो तुमने इकट्ठा करने की कोशिश की थी।
मुझे अफ़सोस है कि तुम सफल नहीं हो सके।
आबे। वही शिकार है।
निकलो यहाँ से। तुम नहीं बदले।
पर मैं बदल गया हूँ।
और चूँकि मेरे बैंक खाते में जितने पैसे हैं, उनसे केवल तीन महीने गुज़ार सकूँगा,
तुम यह कह सकते हो कि मेरे पास खोने को कुछ नहीं है।
अच्छा? पर तुम्हें मेरी मदद चाहिए, है न?
- हाँ। - ठीक है।
मैं तुम्हारी मदद क्यों करूँगा?
क्योंकि तुम जो यहाँ कर रहे हो,
उस डेस्क के पीछे पसीना बहा रहे हो,
अच्छे मामूली कर्मचारी की भूमिका निभा रहे हो,
यह वह टॉम ऐंड्रूज़ नहीं है जिसने कभी लगातार आठ सालों तक
लीडरबोर्ड पर राज किया था।
पर फिर, तब तुम उनका लक्ष्य नहीं थे, है न?
तुम क्या कह रहे हो, सॉलोमन?
मैं तुम्हारे यहाँ होने के असली कारण के बारे में बात कर रहा हूँ, टॉम।
क्यों न्यूयॉर्क ने तुम्हें दूर भेज दिया।
तुमने ग्राहकों की संपत्ति के प्रति मेरी लापरवाही के बारे में सुना, हँ?
मुझे तुम्हें स्पष्टीकरण देने की ज़रूरत नहीं है,
पर एक आदमी था... कमबख़्त एक आदमी था जो मुझे निकलवाना चाहता था।
क्योंकि मैंने उसे यह बताने की हिम्मत की थी कि वह हर बार सफल नहीं हो सकता।
और फिर वह बस हाथ धोकर मेरे पीछे पड़ गया
और उसने मेरे हर एक सौदे की छानबीन की।
पता है उसे क्या मिला?
बॉल्डविन यूनाइटेड।
वह कौन है? इससे फ़र्क नहीं पड़ता है।
इससे फ़र्क नहीं पड़ता है, सॉलोमन।
प्रपत्रों में अनियमितताएँ थीं।
ऐसा नहीं है कि वे मैंने भरे थे।
बेशक नहीं। वे तुम जैसे किसी बेवकूफ़ एनालिस्ट ने भरे थे।
पर फ़र्म ने तुम्हें बेगुनाह घोषित किया।
अंत में, हाँ।
फिर भी मुझे वहाँ से निकाल दिया।
हैलो, टोक्यो, मेरी जेल।
तो तुम क्या चाहते हो, टॉम?
मैं अपने बच्चों से साल में एक से ज़्यादा बार मिलना चाहता हूँ।
मैं चाहता हूँ कि वे मुझसे नफ़रत न करें।
नहीं, दरअसल, मैं यह चाहता हूँ
कि मेरी पूर्व-पत्नी को बस एक रईस, नया पति मिल जाए
ताकि वह मुझे अकेला छोड़ दे।
वह काफ़ी अच्छा होगा।
नहीं, दरअसल तुम यह नहीं चाहते हो, टॉम।
तुम घर लौटना चाहते हो।
मैंने सही कहा न?
अगर मैं तुमसे कहूँ कि अगले साल इस समय तुम घर पर होगे तो?
इस फ़र्म से बाहर,
अपना अगला काम शुरू करने के लिए अपने ख़ुद के पर्याप्त निवेश के साथ,
दुनिया को यह दिखाने को तैयार कि टॉम ऐंड्रूज़ अब भी सक्षम है।
मैं गंभीर हूँ। यह हो सकता है।
बेशक, कुछ शर्तें हैं।
माँ! मुझे पता था कि वह आएँगे!
मोजासु!
ए, रुको!
श्री कोह!
माँ, देखिए!
मुझे एहसास नहीं हुआ था कि मुझे संगीत की कमी कितनी खली थी।
सुन्जा, वह सुनो।
यह इतनी बड़ी बात नहीं है, पर मुझे ख़ुशी है कि तुम्हें अच्छा लगा।
आप हमारे लिए और क्या लेकर आए हैं?
- मोजासु! - वहाँ देखो।
वाह!
देखो, नोआ! मैंने कहा था कि वह लेकर आएँगे।
मेरी पसंदीदा।
नोआ, वे तुम्हारे लिए हैं।
मैं चाहता हूँ कि तुम उन्हें पढ़ो। ध्यान से।
आप चाहते हैं कि मैं आपके लिए इनका अनुवाद करूँ?
मैं पढ़ना जानता हूँ। मैं यह जानना चाहता हूँ कि तुम पढ़ सकते हो या नहीं।
मैं भाषा की बात नहीं कर रहा हूँ,
पर जो कहा गया है और जो नहीं कहा गया है।
दूसरे शब्दों में, तुम्हें वह पढ़ना सीखना होगा जो वहाँ नहीं लिखा है।
वाह, यहाँ इतनी सारी हैं।
यह क्या है?
संभलकर पकड़ो।
क्या तुमने कभी पतंग उड़ाई है?
नहीं, कभी नहीं उड़ाई।
तो फिर, चलो देखें कि तुम दोनों कैसा उड़ाते हो?
हाँ!
- चलो चलें। - चलो नदी के पास चलें।
यह बढ़िया होगा!
आओ!
तुम क्या कर रहे हो?
सुन्जा, हर लड़के को पतंग उड़ाना आना चाहिए।
बच्चों।
तुम्हें सावधान रहना चाहिए।
मैंने सुना है कि यह जिस आदमी का ऑफ़िस था, वह इतना सफल नहीं रहा।
तुम्हें लगता है कि वह इस ऑफ़िस की वजह से असफल हुआ था?
पता नहीं।
पर मैंने सुना है कि उसे झेलना...
थोड़ा कठिन था।
कि वह काफ़ी घमंडी था।
मैंने सुना था कि उसे लगता था कि वह अमरीकी है।
शायद इससे सब समझ आता है।
तुम यहाँ क्यों आए हो?
मैं टॉम को अच्छी ख़बर देने आया था।
ज़मीन की मालकिन ने ज़मीन बेचने का फैसला किया है।
और शायद इसमें तुमने कोई भूमिका निभाई होगी।
हाँ।
- तुम्हारा हिस्सा कितना होगा? - पाँच प्रतिशत।
समझ गई।
बधाई हो।
धन्यवाद।
तुम्हें और कुछ कहना है?
मैं तुमसे कहना चाहता हूँ...
कि तुम्हें ही इस ऑफ़िस का संचालन करना चाहिए।
तुम यहाँ सबसे ज़्यादा मेहनत करती हो।
तुम ज़्यादा होशियार भी हो।
यह जानते हुए काफ़ी दुःख होता होगा।
क्योंकि वह दिन कभी नहीं आएगा,
और हम दोनों यह जानते हैं।
चाहे तुम कितनी भी हक़दार क्यों न हो।
मुझे इसका अफ़सोस है।
मुझे उम्मीद है कि तुम्हें सफलता मिले।
मैं दिल से कह रहा हूँ।
एक मिनट।
क्या तुम डिनर करना चाहोगे?
तुम्हारा मतलब डेट की तरह?
क्या अमरीकी लोग इस तरह सब करते हैं?
हर चीज़ को कोई नाम देते हैं?
नहीं। मैं बस जानना चाहता हूँ कि क्या मुझे पहले नहा लेना चाहिए या नहीं।
कृपया नहा लो।
पर एक शर्त है।
क्या?
जगह मैं चुनूँगा।
यह लो।
वे आज सारा खाना चट कर रहे हैं।
तुम्हें लगेगा कि उन्होंने कई दिनों से खाया नहीं होगा।
यह सच नहीं है। क्योंकि मैंने उन्हें कल ही पेट भरकर खिलाया था।
तो तुम यहाँ रोज़ आते हो?
सप्ताहांतों के अलावा।
सप्ताहांतों को यहाँ कई बच्चे होते हैं।
तुम्हें बच्चे पसंद नहीं हैं?
नहीं, मुझे बच्चे बेहद पसंद हैं।
दरअसल, सारे बच्चे पसंद नहीं हैं।
पर वे बच्चों से डरते हैं।
कुछ लो।
अरे, मुझे वह कबूतर पसंद नहीं आया।
वह सारा खाना चुरा रहा है।
तुमने यह क्यों मान लिया कि वह नर है?
वह मादा है।
सच में?
पर उस कबूतर से संभलकर रहना।
जब वह खाना शुरू करता है, उसे पता नहीं होता कि कब रुकना है।
वे इकाइनो वार्ड के सूअरों से भी बदतर हैं।
क्या तुम वहीं पली-बढ़ी थी?
नहीं।
मेरा जन्म योंगडो में हुआ था।
योंगडो? यह कहाँ है?
यहाँ नहीं है।
मुझे काफ़ी काम है।
मुझे जाना चाहिए।
मेरा पोता।
वह अच्छा लड़का है।
पर अभी वह संघर्ष कर रहा है।
पक्का यह काफ़ी कठिन समय होगा।
यह आसान नहीं है।
पर मुझे उम्मीद थी कि उसके लिए चीज़ें अलग होंगी।
जब मैं उसकी उम्र की थी,
मैं राशन की लाइनों में खड़ी हुआ करती थी और हवाई हमले के दौरान बचने का अभ्यास कर रही थी।
हमें लगा था कि अमरीकी हमें तबाह कर देंगे।
तुम उसे उस पागल दुनिया में
न रहने के लिए दोषी नहीं ठहरा सकती, है न?
पर क्या इसका यह मतलब नहीं कि उसके लिए चीज़ें ज़्यादा आसान होनी चाहिए?
नहीं।
चाहे कोई भी दौर हो, ज़िंदगी कभी आसान नहीं होती है।
जब तक हम भगवान न हों।
तुम सबके उड़ने का समय आ गया है!
और ऊपर उड़ाओ!
शाबाश!
और तेज़, और तेज़!
और ऊपर उड़ाओ।
उड़ाते रहो!
- उसे गिरने मत देना! - और तेज़!
और ऊपर! शाबाश!
मोजासु, संभलकर, गिर मत जाना!
यह मज़ेदार है! मेरे लिए रुको!
नोआ! मोजासु!
नोआ!
माँ!
- मोजासु, मेरे पास आओ। - माँ।
वे उत्तर की ओर जा रहे हैं।
अगर उनका निशाना नागासाकी होता, तो वे दूसरी तरफ़ जाते।
वे प्लेन तुम्हारे पति की तरफ़ नहीं जा रहे हैं।
- क्युंगही! - उसे अकेला छोड़ दो।
लो। हो गया।
जेठ जी बेहद क़िस्मतवाले हैं कि उन्हें यह शानदार पैकेज मिलेगा।
पक्का बाकी सबको उनसे जलन होगी।
काश ऐसा हो।
काश यह उसके नाप का हो।
मैं इन्हें देकर आती हूँ।
अभी देर हो चुकी है। सुबह चली जाना।
फ़ोरमैन ने कहा था कि वह कल डाकघर जा रहा है।
मैं इन्हें जितनी जल्दी हो सके भेजना चाहती हूँ।
वैसे भी, पता नहीं मैं आज ठीक से सो पाऊँगी या नहीं।
क्युंगही,
मुझे यक़ीन है कि वह ठीक हैं।
जानती हूँ।
पर कल का क्या?
या परसों का?
तुम वादा नहीं कर सकती कि वह हमेशा सुरक्षित रहेगा।
यह संभव नहीं है।
हम सभी साथ हैं...
और वह बिल्कुल अकेला है...
यह उचित नहीं लगता है।
नोआ।
अब बस करो।
जाकर सो जाओ।
तुम...
तुम्हारे पिताजी,
तुम उन्हें भूल नहीं सकते।
तुम्हें यह पता है न?
मैं कैसे भूल सकता हूँ?
मुझे पता था। यहाँ कोई चोर है!
कोई अंडे चुरा रहा है!
क्या हुआ?
पिछले कुछ दिनों से,
मुझे कम अंडे मिल रहे हैं।
जब मैंने फ़ोरमैन को बताया,
उन्होंने कहा कि मैंने सही कहा।
उन्हें इतने गुस्सा आया।
पर मैंने उनसे वादा किया कि हम चोर को पकड़ लेंगे।
तुमने ऐसा वादा क्यों किया?
तुम उसे कैसे पकड़ोगे?
मैं सोच रहा था कि हम एक जाल बिछा सकते हैं।
- जाल? - वह क्या होता है?
यह कारगर नहीं होगा।
अगर तुम इस चोर को सच में पकड़ना चाहते हो, तो तुम्हें घात लगाना होगा।
उसे रंगे हाथों पकड़ना होगा।
सही कहा!
माँ, क्या मैं यह कर सकता हूँ? कृपया।
क्या यह सुरक्षित है? अगर वह चोर ख़तरनाक हुआ तो?
शायद ये दोनों लड़के और मैं उसके लिए काफ़ी होंगे।
वह जो भी है।
इससे पहले कि वह बड़ी समस्या बने, बेहतर होगा कि उसे अभी पकड़ लें।
माँ, उन्हें ये चीज़ें पता हैं।
उन्हें देखकर ही पता चलता है।
- पक्का यह ठीक... - तो फिर यही योजना आज़माएँगे।
जाओ, जाकर अपने भैया को बताओ।
डिनर के बाद, हम घात लगाने के लिए सही जगह ढूँढेंगे।
- क्या कहते हो? - मुझे यह योजना बेहद पसंद आई।
मैं जाकर भैया को बताता हूँ।
यह जगह बेहतर से बेहतर बनती जा रही है।
तुम्हें पक्का यक़ीन है?
चिंता मत करो।
शायद बस कुछ भूखे गाँववाले हाथ मार रहे हैं।
क्या मैं भी साथ चल सकती हूँ?
तुम हमारे साथ चलना चाहती हो?
मैंने पहली बार घात लगाने के बारे में सुना है।
यह दिलचस्प सुनाई पड़ता है।
पर अगर मैं अड़चन बनूँगी...
मुझे पूरा यक़ीन है कि तुम्हारे साथ चलने से लड़के ख़ुश होंगे।
तुमने पहले भी याकितोरी खाई है, है न?
बेशक।
स्वागत है!
कृपया, दो बियर देना।
यहाँ खाना अच्छा है।
और सस्ता भी है।
मेरी स्थिति के लिए उत्तम है।
धन्यवाद।
पता है...
मैं जानता हूँ कि हमारे बीच चीज़ें आसान नहीं रही हैं।
यह ज़्यादातर मेरी ही ग़लती है।
पर अब मैं इस स्थिति में हूँ।
अब मैं ढोंग करके थक चुका हूँ।
अगर तुम्हें यह पसंद नहीं है...
तो तुम जा सकती हो।
मुझे बुरा नहीं लगेगा।
पर मैं चाहता हूँ कि तुम्हें यह पता हो।
मैं हमेशा इस बुरे हाल में नहीं रहूँगा।
मैं स्मार्ट हूँ।
भूखा हूँ।
अब मुझे खेल के नियम पता हैं।
और मैं अपनी सफलता के लिए उन्हें बलि नहीं चढ़ाऊँगा जो इसके हक़दार न हों।
पर जो हक़दार हैं...
उनके साथ कुछ भी किया जा सकता है।
जैसा कि मैंने कहा, अगर तुम्हें यह पसंद नहीं है,
तो मैं समझ जाऊँगा।
चियर्स।
कई घंटे हो चुके हैं।
हमें और कितना समय इंतज़ार करना होगा?
केवल दो घंटे हुए हैं।
और शांत रहो।
तुम चोर को डराकर भगा दोगे।
मोजासु।
हो सकता है कि आज रात को चोर पकड़ में न आए।
अगर वह चालाक है, तो वह कुछ रातों तक यहाँ नहीं आएगा।
आपका मतलब आज की रात बेकार जाएगी?
क्या पता?
श्री किम, आप श्री कोह से कहाँ मिले थे?
नोआ।
यह अपमानजनक है।
कोई बात नहीं।
मुझे पता चल रहा है कि तुम यह काफ़ी समय से पूछना चाह रहे थे।
मैं उनसे 15 साल पहले बंदरगाह पर मिला था।
तब मैं वहाँ काम कर रहा था।
जो भी काम मिलता था, वही करता था
और कई मुसीबतों में पड़ता था।
कैसी मुसीबतें?
लड़ता फिरता था।
मैं बेवकूफ़ था।
जाहिल था।
गुस्सैल भी था।
जो कि ख़तरनाक मिश्रण है।
आप गुस्से में क्यों थे?
कोरिया में, मेरे पिताजी का एक छोटा सा फ़ार्म था।
भले ही वह ज़्यादा बड़ा नहीं था, पर वह हमारा पेट ज़रूर भरते थे।
पर जब जापानी लोग आए,
किसानों को अपनी ज़मीन का नाप पंजीकृत कराने का आदेश दिया गया।
एक क्लर्क ने ग़लती की और मेरे पिताजी की ज़मीन बहुत बड़ी बता दी।
जब कर का बिल आया, तो मेरे पिताजी उसे चुका न सके।
उनसे ज़मीन छीन ली गई।
अंत में,
मेरे छोटे भाई-बहनों को अलग-अलग रिश्तेदारों के पास भेज दिया गया।
मेरी माँ इस दुःख में काफ़ी रोई थी।
और मेरे पिताजी के लिए उनका जो प्यार था,
वह फ़ीका पड़ गया।
एक सुबह को, मेरे पिताजी खेत में गए।
वह खेत जो कभी उनका हुआ करता था।
वह कभी वापस नहीं लौटे।
मैंने उन्हें वहीं दफ़नाया...
जहाँ कभी वे आलू उगाते थे।
और उसके बाद जल्द ही मैंने घर छोड़ दिया।
वहाँ देखिए!
वे कितने हैं?
गेट पर पहरा दो।
हम पकड़े गए! भागो!
- भागो, भागो! - भैया, तुम ठीक हो?
वे बचकर भाग रहे हैं!
उनकी चिंता मत करो।
मैंने एक को पकड़ लिया है।
यह वही है!
तुम इस लड़के को जानते हो?
यह वही है जो नोआ को स्कूल में सताता था।
कृपया। अगर मंदिर में टीचरों को पता चल गया, तो वे मुझे मारेंगे।
तुम विस्थापित लोगों में से एक हो?
तुम हमारे अंडे क्यों चुरा रहे हो?
हम 20 लोगों के लिए पर्याप्त खाना नहीं है।
हम हमेशा भूखे रहते हैं।
तो तुम इसके साथ क्या करना चाहते हो?
मैं?
तुम फैसला करो। मैं इसे चेतावनी देकर छोड़ सकता हूँ।
या मैं इसे मंदिर वापस ले जा सकता हूँ और वहाँ जो होगा उस हाल पर छोड़ सकता हूँ।
उसे छोड़ दीजिए।
पर उसने तुम्हारे साथ कई बुरी चीज़ें की थीं!
जाओ। इससे पहले कि नोआ अपना फैसला बदल ले।
ए!
यह बाकियों के साथ बाँटकर खाना। समझे?
तुमने उसे यूँ ही क्यों छोड़ दिया?
तुम उससे बदला ले सकते थे।
तुम्हारे भैया ने सही काम किया।
दुश्मनी बढ़ाने से बेहतर है कि दुश्मन तुम्हरा ऋणी हो।
पक्का नोआ को यह पहले ही पता था।
सच में?
मुझे यह याद रखना होगा।
चलो चलें। काफ़ी देर हो चुकी है।
यह रोमांचक था न, चाची?
काफ़ी रोमांचक था।
पता नहीं आज रात को हमें नींद आएगी या नहीं।
हैलो?
काम हो गया।
अब वह संपत्ति श्री आबे की हुई।
हम सारे दाँव खेल चुके हैं। बेहतर होगा कि यह कारगर हो।
यह कारगर होगा। मुझे पता है।
उप-शीर्षक अनुवादक : मून कलिता